Diari Oficial de la Generalitat Valenciana


Sumari del DOGV 4748, del 07-05-2004 (2004/4059)

ACORD de 27 de febrer de 2004, de la Comissió Territorial d'Urbanisme de València, relatiu a la modificació número 2 sòl urbà de Xeraco.
----------------------------------------------------------------------------------------------------------------------------------------

### Dades del document

Número de DOGV
:   4748

Data del DOGV
:   07-05-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/4059


Data del document
:   27-02-2004

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Xeraco
    * pla d'urbanisme

ACORD de 27 de febrer de 2004, de la Comissió Territorial d'Urbanisme de València, relatiu a la modificació número 2 sòl urbà de Xeraco. [2004/Q4059]
  
Vist l'expedient remés per l'Ajuntament de Xeraco referit a la modificació puntual número 2 de les normes subsidiàries de planejament de Xeraco, i de conformitat amb els següents:
  
Antecedents
  
1. El projecte es va sotmetre a informació pública mitjançant Acord del Ple de l'Ajuntament en la sessió celebrada el dia 8 d'abril de 2003.
  
El secretari general de l'ajuntament fa constar que, durant el pertinent període d'exposició pública, no s'ha presentat cap al·legació, i s'ha publicat l'anunci en el Diari Oficial de la Generalitat Valenciana número 4.500, de 15 de maig de 2003, en el diari Levante-EMV d'idèntica data i, així mateix, en el tauler d'anuncis de l'ajuntament.
  
L'aprovació provisional de l'instrument referenciat es va acordar per majoria absoluta pel Ple de l'Ajuntament, en la sessió celebrada el dia 24 de juliol de 2003, acordant-se així mateix donar trasllat de l'expedient complet a la conselleria competent en matèria d'urbanisme, a fi que es procedisca a l'aprovació definitiva.
  
2. El projecte consta d'un document de memòria relatiu a la justificació de la modificació, que quedarà incorporada com a annex a la memòria de l'homologació global de les normes subsidiàries vigents, nova fitxa de gestió i planejament de la unitat delimitada, i plànol d'ordenació. Aquesta documentació ha sigut firmada per tècnic redactor enginyer de camins.
  
3. L'objecte de la modificació consisteix en l'esmena de l'error comés en l'homologació global de les normes subsidiàries de planejament de Xeraco, mitjançant la delimitació de la unitat d'execució número 6 del sòl urbà residencial amb tolerància industrial, que ja existia delimitada en el planejament anterior, i l'establiment de les condicions d'integració i connexió a aquesta per al seu desenvolupament urbanístic.
  
Tal com es recull en el document de memòria, «per error involuntari, en redactar el vigent document d'homologació, encara que es fa referència en la memòria de l'homologació a aquesta unitat d'execució, no es va incloure en els plànols de delimitació de la UE-6, per la qual cosa, actualment, en anar a desenvolupar urbanísticament aquesta unitat s'ha observat la seua inexistència en la documentació gràfica del planejament vigent». Per tot això, l'ajuntament, presenta aquesta modificació puntual per a delimitar l'àmbit de la dita unitat i establir les condicions d'integració i connexió d'aquesta, esmenant l'error comés en el moment de la redacció de la vigent homologació, en la que sí es fa referència a la dita unitat d'execució però sense incloure-la en els plànols.
  
4. Durant la tramitació de l'expedient, l'ajuntament no ha sol·licitat cap informe sectorial.
  
5. Xeraco té com a instrument de planejament la citada homologació global de les normes subsidiàries de planejament municipal, aprovades definitivament per la Comissió Territorial d'Urbanisme, en data 20 de juny de 2000.
  
6. La Comissió Informativa de la Comissió Territorial d'Urbanisme de València, en sessió celebrada el 24 de febrer de 2004, va emetre informe relatiu al projecte que ens ocupa, complint així el que preceptua l'article 23 del Decret 201/2003, de 3 d'octubre, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
1. La documentació està completa, a l'efecte del compliment del que preceptua l'article 27 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (en endavant, LRAU).
  
2. D'acord amb la memòria aportada, la justificació es dóna a fi de possibilitar el desenvolupament urbanístic i la gestió del sòl urbà delimitat com UE número 6, per a delimitar l'àmbit de la dita unitat i establir els condicionants d'integració i connexió d'aquesta, esmenant l'error comés en el moment de la redacció de la vigent homologació.
  
3. Tal com s'indica en l'informe del secretari general de l'ajuntament, la delimitació proposada coincideix exactament amb la que ja existia en les normes subsidiàries anteriors, i s'ajusta a les regles establides en l'article 115 del Reglament de Planejament de la Comunitat Valenciana per a delimitació d'unitats d'execució.
  
4. Tal com es recull en la referida memòria, en la delimitació proposada en la modificació puntual que es proposa no es modifica de cap manera l'ordenació prevista en el planejament vigent, mantenint-se les determinacions que per al sòl urbà residencial amb tolerància industrial s'estableixen en les ordenances urbanístiques i no afecten la xarxa primària de dotacions públiques que va quedar definida en el document d'homologació global actualment vigent. L'aprofitament, les condicions d'integració, connexió i de programació del sòl delimitat queden recollides en la fitxa de gestió i planejament aportada.
  
5. La Comissió Territorial d'Urbanisme és l'òrgan competent per a emetre dictamen resolutori sobre l'aprovació definitiva de les normes subsidiàries ?i de les seues modificacions- de municipis de menys de 50.000 habitants, de conformitat amb el que disposen els articles 55.1 i 38.3, per remissió de la disposició transitòria setena, de la Llei Reguladora de l'Activitat Urbanística, en relació amb l'article 10.a, per remissió de l'article 9.a, del Decret 201/2003, de 3 d'octubre, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista del que antecedeix, la Comissió Territorial d'Urbanisme, en sessió celebrada el 27 de febrer de 2004, acorda:
  
Aprovar definitivament la modificació puntual número 2 de les normes subsidiàries de Xeraco, pels motius i fonaments exposats.
  
Contra el present acord, que no posa fi a la via administrativa, es pot interposar recurs d'alçada davant de la secretària autonòmica de Territori i Medi Ambient, segons disposa l'article 74.3.c de la Llei 5/1983, de 30 de desembre, de Govern Valencià, i article 55 del títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, en el termini d'un mes comptador a partir del sendemà de la data de la publicació.
  
Tot això sense perjudici que es puga exercir qualsevol altre recurs o acció que estime oportú.
  
València, 27 de febrer de 2004.- El secretari de la Comissió Territorial d'Urbanisme: Álvaro Aleixandre Ortí.